Lee Ju-yeol

Lee Ju-yeol (koreansk: 이주열, født 24. juli 1952Executives' Meeting of East Asia-Pacific Central Banks - Juyeol Lee , besøkt 10. november 2014.) er en sørkoreansk økonom, som siden 1. april 2014 har vært sentralbanksjef i Sør-Koreas sentralbank.Sør-Koreas sentralbank - The Organization of the Bank of Korea , besøkt 10. november 2014. 

 Utdanning og yrkeserfaring 
Lee har en BA-grad i ledelse (business management) fra Yonsei-universitetet fra 1977, og en mastergrad i samfunnsøkonomi fra Pennsylvania State University fra 1988. 

Han begynte å jobbe i sentralbanken i 1977, og fra 1990 til 1995 var han teamleder for ulike avdelinger i banken. I september 1995 ble han visegeneraldirektør i forskningsavdelingen, før han i 1998 ble direktør for avdelingen for internasjonal økonomi. Fra 1999 til 2002 var han seniorøkonom i sentralbankens avdeling i New York, før han i perioden 2002 til 2007 var direktør for flere ulike avdelinger. I mai 2007 ble han utnevnt til visesentralbanksjef, og i april 2009 senior visesentralbanksjef. 

Den 1. april overtok han som sentralbanksjef, etter at Kim Choong-soos fireårsperiode utløp.Sør-Koreas sentralbank - Former Governors , besøkt 10. november 2014. Lee er utnevnt for perioden 1. april 2014 til 31. mars 2018. 

 Referanser 

 Eksterne lenker 
 Presentasjon på sentralbankens hjemmeside

Kategori:Sentralbanksjefer
Kategori:Sørkoreanske økonomer
Kategori:Fødsler i 1952